একারণেই দ্বীনের কোনো খাদেম নির্দিষ্ট পদ্ধতি ও প্রতিষ্ঠানের সাথে লেগে থাকলে তাকে সে কাজ থেকে পৃথক করা কোনোভাবেই কল্যাণকর নয়। তাকে তার কাজের সাথে লাগিয়ে রেখেই আপনি আপনার জন্য তার পক্ষ থেকে সহযোগিতার আশা করতে পারেন। উত্তম পন্থা হল, আপনার কর্মতৎপরতা ও সংগঠনের সহযোগিতার জন্য এমন ব্যক্তিদেরই নির্বাচন করুন, যারা দ্বীনের কোনো শাখায়ই এখনও সম্পৃক্ত নয়। এধরনের লোকদেরকে দ্বীনী কাজের সাথে লাগিয়ে দেয়া হবে বড় ধরনের খেদমত।